b'\n_START_ARTICLE_\nLegija Kondor\n_START_SECTION_\nZgodovina\n_START_PARAGRAPH_\nPrva nem\xc5\xa1ka letala so prispela v severno Afriko na za\xc4\x8detku avgusta 1936, kjer so sodelovala pri zra\xc4\x8dnem transport nacionalisti\xc4\x8dnih enot na \xc5\xa1pansko ozemlje. Zaradi vse ve\xc4\x8djih potreb je raslo tudi \xc5\xa1tevilo letal; to je povzro\xc4\x8dilo ustanovitev Legije Kondor, ki je bila ustanovljena v za\xc4\x8detku novembra 1936. Sprva je imela legija 100 letal in 5.000 pripadnikov, ki so slu\xc5\xbeili v kro\xc5\xbee\xc4\x8dih kontingentih (vse skupaj je v \xc5\xa1panski dr\xc5\xbeavljanski vojni sodelovalo okoli 20.000 Nemcev)._NEWLINE_Wehrmacht je izkoristil to prilo\xc5\xbenost za bojne preizkuse novih oro\xc5\xbeij (Messerschmitt Bf 109, Heinkel He-111, Junkers Ju-87, Pz.Kpfw. I, 88\xc2\xa0mm top,...). Medtem, ko je bil letalski del namenjen za neposredno udele\xc5\xbebo in podporo nacionalistov, sta bila pomorski in kopenski del namenjena predvsem urjenju \xc5\xa1panskih vojakov._NEWLINE_Najbolj znana akcija Legije Kondor je bilo bombardiranje mesta Guernica 26. aprila 1937, v katerem je umrlo ve\xc4\x8d kot 1.000 prebivalcev in bilo uni\xc4\x8denih okoli 60\xc2\xa0% zgradb._NEWLINE_Nemci so to vojno izkoristili za izpopolnjevanje svoje opreme in taktike, kar se je izkazalo zelo pomembno v uvodnih delih druge svetovne vojne.'